b'\n_START_ARTICLE_\nBokm\xc3\xa5l\n_START_SECTION_\nPisava in govor\n_START_PARAGRAPH_\nPrva ortografija bokm\xc3\xa5la je bila uradno sprejeta leta 1907 pod imenom riksm\xc3\xa5l, ki se je razvijal od leta 1897. Nastal je kot adaptacija pisanega danskega jezika, ki je bil navadno uporabljan v biv\xc5\xa1i zvezi Norve\xc5\xa1ke z Dansko in dansko-norve\xc5\xa1kega jezika koin\xc3\xa9, ki ga je govorila norve\xc5\xa1ka urbana elita, posebno v glavnem mestu. Ko je velika koservativna \xc4\x8dasopisna hi\xc5\xa1a Aftenposten leta 1923 prevzela ortografijo iz leta 1907, na Norve\xc5\xa1kem dansko zapisovanje prakti\xc4\x8dno ni bilo v uporabi. Ime bokm\xc3\xa5l je bilo uradno dolo\xc4\x8deno leta 1929, ko predlog, da bi se pisani jezik imenoval dano-norve\xc5\xa1\xc4\x8dina, ni bil izglasovan zaradi enega samega glasu na glasovanju v Lagtingu (norve\xc5\xa1kem parlamentu)._NEWLINE_Izraz bokm\xc3\xa5l se uradno nana\xc5\xa1a le na pisani jezik bokm\xc3\xa5l in na njegovo uporabo v medijih. Obstaja namre\xc4\x8d veliko dialektov, ki so podobni pisanemu bokm\xc3\xa5lu.'